Jorge Javier Vázquez, amb ‘sequera’ sexual: Sento l’emoció del verge\nL’ictus de Jorge Javier Vázquez va fer que s’adonés que havia de posar pausa. La rutina del presentador era massa intensa, el que va acabar afectant la seva salut. Ja ha tornat a ‘Supervivientes’, però del que tothom parla és del contingut de les seves columnes a ‘Lecturas‘. Allà va deixar escrites totes les reflexions que va tenir a l’hospital i va negar que hagués tornat amb l’exparella. I ara, què hi ha dit? Un titular bomba: que pateix una “sequera sexual” des de llavors.\nJa l’havíem sentit dir que tot just sortir de l’hospital va preguntar als metges si podria tenir sexe sense problemes. Doncs ara ha anat més enllà i ha explicat com està en aquest àmbit, sense vergonya com sempre: “Fa tant de temps que no practico sexe que la pròxima vegada que ho faci estic convençut que sentiré l’emoció del verge“.\nUna publicación compartida de Jorge Javier Vázquez (@jorgejaviervazquez) el 9 May, 2019 a las 1:59 PDT\nAixò sí, sembla que no està desesperat: “Posem que fa dos mesos i mig que no ho faig, setmana a dalt setmana a baix. Estic que em pujo per les parets? Sincerament, no. Com que no tinc ganes, no m’envaeix l’ansietat pensant quan i on aconseguiré atrapar un cavaller”, confessa.\nAssegura que “ha perdut la pràctica” a l’hora de lligar, i que ja no té clar com conèixer algú: “Fa bastant que vaig enterrar definitivament el Grindr perquè em feia perdre molt de temps. Passava minuts i minuts morts veient fotografies o enredant-me a conversacions que no portaven a cap part. Em parlen d’altres aplicacions però no em fascina cap. Necessito escoltar la veu de l’altre, saber com olora, com es mou. Hauria de sortir de caça, però no tinc el cos per ficar-me en un antro amb música eixordadora”.\nAra bé, no li falten candidats: “Per Instagram m’escriuen molts joves, però llegeixo els seus missatges amb un somriure i cert distanciament perquè no m’escriuen a mi sinó al de televisió, o sigui un senyor maquillat i ben il·luminat”.\nExplicarà també quan arribarà ‘el gran moment’?


Epicentre de la consulta | Jordi Camps | Girona | Política | El Punt Avui\nL'establiment gironí ha posat a peu de carrer i a disposició dels clients i ciutadans un ordinador per poder consultar on s'ha d'anar a votar LLUÍS SERRAT.\nLes Voltes ha posat un servei ‘on line' gratuït per consultar on pot anar a votar cadascú el 9-N\nSi hi ha un lloc emblemàtic del moviment independentista a Girona, aquest és sens dubte la llibreria Les Voltes. Focus cultural des de la seva creació l'any 1963 i convertida a partir dels setanta en epicentre dels moviments catalanistes, continua sent l'única llibreria de tot Catalunya que només ven llibres i revistes en català. Per això ara, en plena febrada de publicacions literàries sobre aquesta temàtica –boom que el seu gerent, Joan Matamala, reconeix que és un pèl exagerat–, un hi té per triar i remenar. I continuar remenant.\nCom en Joan, un client que trobem garbellant entre la munió de llibres desplegats en un dels mostradors de l'establiment. Observem si es decideix per És l'hora del adéus? o 300 cops de falç. No. Serà Antologia d'un desengany? Tampoc. Es decanta per un diccionari de locucions i frases fetes. Es gira i ens pregunta: “Pot estar bé, oi?”. Una mínima interlocució que ens permet consultar-li què en pensa, del 9-N, i si té la intenció de votar. “I tant que hi aniré, encara que sigui una botifarrada.” A en Joan, simpàtic de mena, ja no li calen més preguntes, i, sabedor que som periodistes, es deixa anar per comentar com va el procés. “Això s'acabaria amb unes plebiscitàries!”. Creu que el president Mas està guanyant temps per solucionar la seva relació amb Unió (és a dir, Duran i Lleida) i recalca que precisament “unitat” és el que cal per aconseguir la independència. Prefereix que no el fotografiem i notem que quan parla de Madrid abaixa la veu. “És que treballo per a una important companyia estatal i ja sabeu que quan t'hi va el sou... Allà no ens entenen!”, es justifica.\nEn Xavier i l'Àngels, mestres que aprofiten que a Tàrrega no és dia lectiu per “carregar piles a Girona”, tenen clar que “no ens deixaran votar però ho farem”. Ell, que és soci fundador de l'ANC –porta un pin de l'associació mig amagat a la solapa de la jaqueta–, referma les paraules d'en Joan i diu que “cal anar plegats per aconseguir quelcom”. Això sí, diu que el rebenten aquells que ja estan posant xifres per valorar si el 9-N serà un èxit o un fracàs. “On és el llindar?”. Li recomanem que abaixi la veu, que estem a tocar de l'ajuntament i el nostre alcalde és dels primers que van posar una xifra. Somriu. Sap que quants més siguem, més riurem.\nAleshores entra en Carlos, un turista germanobrasiler que hi vol dir la seva. Coneix molt bé la situació actual del país perquè, com diu, és un dels temes polítics més candents a Europa. Té clar que si ens deixessin votar guanyaria el sí (i sí) de manera aclaparadora. Però entén que l'Estat i el TC no ho permetin. “La Constitució és un marc per a la bona convivència de tota la societat. I deixa molt clares les normes i quin és el dret a votar”, declara. Creu que som un poble “molt emocional” i “amb un gran sentit de cohesió” i posa per exemple els castellers. Diu, però, “que no es pot viure d'emocions”. Entén el malestar dels catalans i considera Espanya un estat “molt complex”.\nSortim a fora perquè ens toqui l'aire, a sota les voltes d'aquest establiment situat al rovell de l'ou. Es nota que hi ha ressaca de les Fires de Sant Narcís, perquè la ciutat encara sembla mig adormida. Els pocs passavolants que circulen s'aturen al taulell de fora i veiem que s'interessen per l'ordinador que està a la vista. Descobrim que és una altra de les iniciatives que ha endegat la llibreria: un servei on line perquè qui ho vulgui pugui consultar on pot anar a votar el 9-N. Com bé se sap, només cal escriure el nom, municipi i adreça que corresponguin al DNI, et diguis Batman, Bob Esponja o Cristòfor Colom, perquè les dades ja es corroboraran a les meses. Es pot imprimir gratuïtament, però fins i tot així es nota que som catalans, perquè molts fan una foto amb el mòbil per allò de no gastar paper. Si de cas, que es gastin les butlletes diumenge.\nEl Punt Avui. Girona 05-11-2014, Pàgina 12\nEl Punt Avui. Nacional 05-11-2014, Pàgina 12


La nostra missió és facilitar la vida als forners, subministrant-los farines d’alta gamma que els ajudin a diferenciar-se i a obtenir productes d’alta qualitat, a més d’assessorar-los durant tot el procés.\nA Farinera Coromina creiem en un pa de qualitat, artesanal i saludable. En ple segle XXI, creiem que l’alimentació ha de basar-se en 3 pilars fonamentals: qualitat, salut i respecte pel medi ambient. Només així podrem garantir que els nostres fills creixin com es mereixen i fem del planeta un lloc millor per a ells.\nFundada l’any 1897, Farinera Coromina destaca pel seu caràcter familiar, esperit d’innovació i afany de millora continua. Des de 2013 Lluís Coromina Unzueta, 5ª generació de la família fundadora, dirigeix l’empresa amb l’objectiu de mantenir la proximitat i el tracte personalitzat al client que sempre ens ha caracteritzat, consolidant-la com una referència del sector i partner dels millors forners.\nEls principals valors de l’empresa són el treball en equip, la comunicació i el compromís amb el món que ens envolta.\nEns proveïm exclusivament de blats de proximitat, seleccionant les millors varietats i controlant tota la cadena de valor des de la sembra amb l’objectiu de garantir la màxima qualitat, contribuint d’aquesta manera a una agricultura sostenible i respectuosa amb el medi ambient. A més a més, gràcies a l’acord amb la nostra pròpia comercialitzadora d’energia, Agrienergia, tota l’energia que utilitzem pel nostre molí prové exclusivament de fonts renovables.\nEn conseqüència, més d’un segle després, Farinera Coromina segueix sent el partner de referència dels forners que busquen diferenciar-se a través de la qualitat, acompanyant-los en tot el procés per aconseguir productes que conquistin a un consumidor cada vegada més exigent.\nAmb un equip humà altament qualificat, no només oferim farines d’alta gamma, sinó que també assessorem tècnicament als nostres clients en el nostre Obrador de Can Trull, convertit avui en un dels referents de la panaderia artesanal, on la innovació i la formació són una constant. Actualment ja són més de 1.000 els professionals del sector que han gaudit d’ell, aprenent i consolidant l’ús de farines i tècniques d’alta gamma.\nL’afany de millorar i innovar fa que cada any es presentin nous productes de primera qualitat al mercat. Així doncs, l’any 2016 vam obtenir el reconeixement al nostre esforç innovador amb el Premi a la Innovació Tecnològica Agroalimentària, concedit per la Generalitat de Catalunya, pel llançament de la Farina Garrotxa.


PREVENCIÓ DE RISCOS LABORALS – Memòria de sostenibilitat SSIBE 2019\nPREVENCIÓ DE RISCOS LABORALS\tgmcd\t2020-07-30T16:45:25+00:00\n_Projecte Empresa Saludable, amb la participació de prop de 300 professionals i la presentació del vídeo “La diversitat a SSIBE”.\n_Totes les empreses del grup, tret d’Emporhotel, es mantenen per sota de la mitjana del sector serveis en quant a accidentalització laboral.\nEl nostre objectiu: assolir un alt nivell de Seguretat i Salut Laboral\nLa nostra Política de Prevenció de Riscos Laborals té com a objectiu assolir un alt nivell de Seguretat i Salut Laboral, establint els mecanismes adequats per eliminar o reduir els riscos pels treballadors/es, mitjançant pràctiques i procediments de treball d’acord als objectius que anualment es proposen.\nEn relació a l’índex d’accidentalitat cal destacar que, totes les empreses del grup, tret d’Emporhotel, es mantenen per sota de la mitjana del sector serveis.\n39 Hores formatives 3.576\n40 Accions formatives 92\n41 Professionals formats 632\nEls temes on més s’ha incidit són contenció emocional i física de la persona agitada i mobilització de pacients.\n_Vídeo corporatiu: la diversitat a SSIBE.\nAl setembre, celebrem la 4a jornada d’Empresa Saludable dedicada a la diversitat funcional i concretament a la discapacitat, també s’hi presenta el vídeo La discapacitat a SSIBE.\nA banda, durant la resta de l’any s’han realitzat entre 15 i 20 activitats per promoure la salut, l’exercici físic, l’alimentació saludable i el coneixement del nostre entorn. És cas, per exemple de les visites guiades a la Fundació Fageda, o activitats compartides en el marc del projecte Palamós Zero Barreres, entre d’altres.\n_Punt Saludable al menjador.\nS’ha consolidat el suport a l’alimentació saludable, amb la identificació del menú saludable i la ubicació del Punt Saludable inaugurat a les dependències del menjador, amb iogurts i amanides. Així com les activitats que es fan periòdicament als CAPs pel personal d’atenció primària o el cuida’t l’esquena que es fa per professionals de l’àmbit de la dependència.\nEmmarcat amb la Setmana Europea de la Mobilitat i en col·laboració amb Asepeyo i Mossos d’Esquadra, hem informat i format sobre la prevenció d’accidents de conducció laborals.\n_Mantenim la categoria argent de la Xarxa catalana d’hospitals sense fum.


L’ermita de Sant Ramon de Begur torna a acollir la benedicció de les palmes • Ràdio Capital de l'Empordà\nEl mossèn Josep Taberner ha recuperat la tradició de la benedicció de les palmes a l'Ermita de Sant Ramon després de la pluja de l'any passat\nBegur ha recuperat aquest diumenge la tradició de fer la benedicció de les palmes de Diumenge de Rams a l’esplanada de davant l’ermita de Sant Ramon. Tot ha estat possible amb el nou rector, mossèn Josep Taberner, que ja ho va voler fer l’any passat, primer any al municipi, però que no va ser possible per culpa de la pluja. La recuperació de l’antic emplaçament ha estat ben acollit pels veïns, que n’han aplegat més de 200. Seguidament, han anat a l’església parroquial per fer la missa solemne.\nLa tradició de fer la benedicció a l’ermita de Sant Ramon es va deixar de fer durant la presència de l’anterior rector, mossèn Joan Pujol. Amb la benedicció, a més, l’ermita resta oberta, fent que la gent pugui visitar-la. Fins ara, l’ermita només s’obria per la diada del patró.\nArticle següentUn banc de la Bisbal ha estat condemnat per cobrar comissions injustificades


Ars Veterinaria - Araceli Calvo Aguado\nInici Equip Veterinaris Araceli Calvo Aguado\nLlicenciada veterinària per la Universitat Autònoma de Barcelona l'any 2000.\nDes de 1997 formació en pràctiques a l'Hospital Ars Veterinària en totes les especialitats. L'any 2000 passa a formar part de l'equip de cirurgia. De 2001 a 2003 treballa en una clínica de Sabadell (Barcelona).\nL'any 2004 torna a l'equip d'Ars Veterinària com a part dels serveis de Medicina Interna, Cirurgia de teixits tous i Cirurgia d'Urgències.\nDes del 2012 fins al 2015 és Responsable del Servei d'Hospitalització i UCI.\nLa seva àrea d'especial interès és el tractament de ferides de gran extensió o cròniques, amb nombroses comunicacions, ponències i estudis sobre el tema.\nÉs sòcia d'AVEPA, del grup de treball GECIRA (Cirurgia de teixits tous d'AVEPA), de VWHA (Veterinary Wound Healing Association) i de GNEAUPP (Grup nacional d'experts per a la cura de les úlceres per pressió i ferides cròniques).\nDes del 2015 és acreditada AVEPA en l'especialitat de Cirurgia de teixits tous, revisora de la Revista Oficial d'AVEPA Clínica Veterinaira de Pequeños Animales i actual presidenta del GECIRA.\nDes del 2016 és la primera veterinària reconeguda per la Comissió d'Acreditació de Professionals del Grup Nacional per a l'Estudi i l'Assessorament d'Úlceres i Ferides Cròniques amb el Certificat d'Expert en ferides de nivell avançat.


Grupo Norte reforça la seva posició a Xile amb l'adjudicació de dos importants contractes en el sector aeroportuari - Impulsa, la plataforma que connecta fabricants i administració local\nGrupo Norte reforça la seva posició a Xile amb l'adjudicació de dos importants contractes en el sector aeroportuari\nG rupo Norte reforça la seva posició a Xile en aconseguir l'adjudicació de dos nous i importants contractes, d'una banda amb el grup líder d'aerolínies llatinoamericanes, Latam Airlines, i d'altra amb l'aeroport internacional de Santiago de Xile, Arturo Merino Benítez, per a prestar els serveis de neteja i de seguretat, respectivament, a través del seu concessionari, NOU Pudahuel.\nAcció que s'estendrà almenys per tres anys. Un total de 90 persones duran a terme la neteja interior i exterior de les aeronaus, incloent les cabines del pilot i els passatgers, ales de fuselatge, celler, i la realització de tasques de desinfecció. Latam domina el mercat intern amb un 74,3% dels vols operats i també el mercat internacional, amb 61,5%.\nVigilància i Sistemes de Seguretat\nD'altra banda, a l'aeroport internacional d'Arturo Merino Benítez, operat pel consorci Nou Pudahuel, Grupo Norte gestionarà a partir de l'1 de juliol i durant dos anys la vigilància i operació de sistemes de seguretat a la terminal. En aquest cas, un total de 80 professionals vetllaran per la seguretat en una infraestructura que va superar l'any passat els 19 milions de passatgers. A més, la concessionària Nou Pudahuel, amb la qual aquest centre aeroportuari s'ha situat a l'avantguarda, planeja inaugurar el 2020 un nou terminal internacional de més de 175.000 metres quadrats, el que permetrà augmentar la capacitat fins a 30 milions de passatgers l'any amb un potencial de creixement fins a 45 milions. Les dependències compartides que operen avui quedaran exclusivament per als vols locals. El projecte es concentra en millorar l'experiència del passatger.\nAquest contracte incrementa la presència de Grupo Norte a l'aeroport de Xile, on des de l'any passat assumeix les tasques de neteja integral amb 210 professionals, creant un model innovador que implica millores per supervisar el compliment de freqüències, controls de presència amb empremta digital i un sistema de geoposicionament que ofereix en temps real l'estat i avanç dels processos de neteja.\nAmb aquestes dues adjudicacions, Grupo Norte continua incrementant la seva cartera de clients a Xile, un país en el qual va obrir la seva delegació a l'any 2001, en què va facturar 11,6 milions d'euros durant 2016 (+ 25% respecte a 2015) i en el qual compta amb una àmplia experiència dins el Facility Services i especialment en sectors com l'aeroportuari, hospitalari, automoció, centres comercials i hotels, entre d'altres.\nPersones, processos, tecnologia\nGrupo Norte és una companyia especialitzada en la prestació de serveis amb més de 45 anys d'experiència. Persones, processos i tecnologia conformen els principals trets diferencials del seu model d'innovació en els sectors en què opera. Aquell projecte que va néixer el 1972 com una petita empresa familiar dedicada a la neteja s'ha transformat avui en l'empresa líder de Serveis Integrats, especialistes en crear solucions innovadores que generen valor en els seus clients. Pel que fa a la presència internacional, Grupo Norte té presència a Xile des de l'any 2001 i compta també amb delegació a Perú des 2014 i a Portugal des 2017.


Baix Empordà - 21/10/2019 - 14:03\nEl concurs es va realitzar ahir diumenge al passeig del Mar de Palamós i va comptar amb un total d'11 equips participants\nUn dels grups participants en el concurs\nImagen 1 de 1 - Un dels grups participants en el concurs\n"L'arròs de l'avi Pitu"\nUn cop finalitzada l'elaboració dels arrossos un jurat format per restauradors del municipi i de representants de premsa especialitzada en l'àmbit gastronòmic, varen valorar cadascuna de les propostes, destacant com a guanyador l'equip responsable de la realització de l'anomenat "arròs de l'avi Pitu". El premi es basa en la invitació a un show cooking a l'espai del Peix per als integrants de l'equip, així com un val de compra per a poder gastar en el comerç local adherit a l'entitat Fecotur.\nLes jornades Palamós Gastronòmic seguiran fins a l'1 de novembre, amb activitats gastronòmiques, però també lúdiques i culturals.\nUna de les novetats que s'inclouen en el programa d'enguany del Palamós Gastronòmic és la 1a Marxa Popular del Vi de Palamós, que tindrà lloc el diumenge dia 27, amb sortida a les 10 h, des del Pavelló Municipal d'Esports, que farà un recorregut de 4 quilòmetres per la zona de vinyes de la vall de la Bell-lloc i que visitarà el Celler d'en Marc i la Bodega Brugarol, els quals donaran a conèixer el seu treball i producció, oferint a tots els participants un tast del seu producte.\nEn acabar la Marxa, a la finca municipal de Can Pere Tià hi haurà vermut i dinar popular amb concert a càrrec de l’Ateneu de Palamós.\nAquesta activitat és gratuïta i les places són limitades. Cal doncs realitzar prèviament la inscripció a l’Oficina de Turisme de Palamós, oficinadeturisme@palamos.cat o bé al telèfon 972 60 05 50.\nEnguany també s'ha editat el passaport Gastrocult, el llibret que recull l'oferta dels menús i les tapes que ofereixen els 32 establiments, restaurants i tavernes, participants. El Gastrocult presenta també el plànol amb la ubicació d'aquests establiments i de les activitats programades, així com tota l'agenda de propostes d'aquestes jornades.\nEl passaport Gastrocult permet ser segellat en cadascuna de les activitats que es participi, d'aquesta manera aquelles persones que l'hagin segellat en tres tavernes, un restaurant i en dues activitats, entrarà en un sorteig d'una targeta de compra en els establiments de Fecotur per un valor de 300 €.\nLes jornades també inclouen el concurs d'Instragram, que amb l'etiqueta #Palamosgastronomic2019 premiarà la millor imatge d'aquesta activitat gastronòmica palamosina, amb un àpat per a dues persones en qualsevol de les campanyes gastronòmiques que s'organitzen a Palamós.


Carlos Cano, amb tota llibertat, La Contra de Jordi Bianciotto\nCarlos Cano, amb tota llibertat\nAl desembre es compliran 20 anys de la mort del carismàtic cantautor granadí, i Giulia Valle li ret homenatge amb un concert a Barnasants. En paral·lel, s'ultima un llibre sobre l'autor de 'María la Portuguesa' que veurà la llum a l'abril.\nBarcelona 06 de de març del 2020. 11:31\nGiulia Valle no és andalusa, ve del jazz i de l’educació clàssica i era una nena quan Carlos Cano es burlava dels programes electorals de la Transició a ‘La murga dels currelantes’, amb la gràcia de les bromes de Cadis. Però a ella, que va néixer a San Remo, viu a Barcelona i no s’acaba de sentir d’enlloc, hi ha una cosa que l’atrapa d’aquest enyorat cavaller del sud, poeta i ànima indòcil, més enllà dels mapes, de les caselles estilístiques i de les generacions. «Era un esperit lliure», ve a resumir davant la mirada educada del seu llebrer, Baloo, amb el qual ha aparegut, amb aires novel·lescos, amb un serè passeig des del seu pis del Poble-sec.\nEns hem citat al bar Ocaña, de la plaça Reial, en honor a l’artista a qui Carlos Cano va dedicar una de les seves cançons més commovedores, Romance a Ocaña, que Giulia i el seu grup interpretaran aquest divendres al teatre Joventut, de l’Hospitalet, dins el festival Barnasants. Estrena d’un concert emmarcat en el 20è aniversari (el 19 de desembre vinent) de la mort del cantautor. Cano va viure a Barcelona amb tot just 17 anys, treballant en la construcció, i a partir d’aquí va anar i venir de la ciutat potser seguint el rastre d’un andalusisme que a la seva terra se li feia esquiu. Com em dirà la seva filla Amaranta, ell va prendre consciència de «la bandera verda i blanca» i del «sentiment de poble andalús» en els carrers barcelonins, reconeixent-se en els immigrants un dia vinguts en trens com ‘El granadino’.\nDe la copla al jazz\nDe tot això Giulia Valle en sabia ben poc quan li van proposar enfrontar-se amb les cançons de Carlos Cano i portar-les a un altre estadi, no ja només musical sinó es diria que anímic. Tractant-se d’ella, notes, harmonies i ritmes semblen ser alguna cosa més que un alfabet: potser són un carril a través del qual tocar el cel amb la punta dels dits, sempre a través del diàleg sever entre el cor i l’intel·lecte. I el seu instrument, el contrabaix, un artefacte aparatós i sensual, no és sinó una mena de «catalitzador energètic», aventura amb una lleu gesticulació.\nGiulia Valle és una refinada jazzwoman, si bé considera aquesta categoria, la del jazz, una mica curta per explicar el seu viatge a Carlos Cano, el creador que va casar la cançó d’autor d’arrels populars amb la copla (alliberant-la de la seva aura de mascota franquista) i que va portar al seu món ressonàncies del tango, el fado i el son cubà. Un bonic laberint en què Giulia es va ficar ben a gust, guiada per mans expertes, les del fotògraf i escriptor Juan Miguel Morales, que es va passar dos dies a casa seva posant-li un a un tots els àlbums del cantautor i comentant-li les cançons. Morales ultima ara amb Omar Jurado el llibre Carlos Cano. Voces para una biografía, que veurà la llum a l’abril.\nRecordant Ocaña, Giulia Valle afirma que «no hem evolucionat tant» i les heterodòxies no són gratuïtes\nJeremy Corbyn: «Els canvis radicals són possibles. És qüestió d’amor i força»\nValentín Fuster, cardiòleg: «Per cuidar el cor, cal pujar al cervell»\nDesprés d’haver escoltat vint discos, Giulia Valle ja era una fanàtica de Carlos Cano, entusiasta del seu «sentit de la llibertat», la seva aversió a la injustícia, la defensa de causes fins i tot alienes a la seva circumstància, com la gai: aquella cançó, ‘Siempre’, que va dedicar al seu amic Lluís Llach, reconeixement als «amors prohibits». I pel seu compromís amb la dignificació de la identitat andalusa més enllà del folklorisme i del clixé, i perquè «Carlos Cano es va fer estimar; deu ser per alguna cosa». Per l’estela que deixis al teu pas et coneixeran.\nI de la mateixa manera que Ocaña «va pagar el preu per viure», com diu la cançó, i va tenir aquella mort tan extrema, disfressat de Sol i embolicat en flames pel llampec accidental d’una bengala, Giulia Valle acudeix a aquesta idea per recordar que «no hem evolucionat tant» i que les heterodòxies no surten gratis. Ni per a Carlos Cano, ni per a ella mateixa; encara més, afegeix, per ser dona. Però aquí la tenim, dirigint els seus dos grups, el Trio i l’Ensemble, fent classes, tocant a casa amb els seus amics fins a l’alba i mantenint les seves dues gates i el seu llebrer Baloo, que ha arribat fins a aquest punt de l’article sense res a objectar.\nBarnasants Música Que no pari la música Jazz


29 de agost de 2018 (12:37 CET)\nEl president de la Mancomunitat de la Valldigna, Vicent Ribera, ha presentat en el Cub dels Comarques la seua oferta turística per a 2019 centrada en la posada en valor dels imponents recursos naturals i patrimonials de Tavernes, Barx, Simat i Benifairó. També han acudit a la presentació la diputada de Turisme de la Diputació de València, Pilar Moncho; els alcaldes de Benifairó, Josep Antoni Alberola, i de Simat, Victor Mansanet, i el regidor de Barx, Virgili Montagut, així com el director del Patronat de Turisme de València, Evarist Caselles.\nSegons Ribera, “l'imponent Monestir de Simat és el nucli d'una vall molt digna –com ja va asseyalar el rei Jaume-, un espai envoltat de muntanyes en forma de ferradura, obert al mar en Tavernes, municipi en el qual vanvan eixir a la llum restes de focs i habitació humana prehistòrics dels més antics d'Europa, en les excavacions fetes a la Cova del Bolomor”.\nLa màxima responsable de l'Àrea de Turisme de la Diputació, Pilar Moncho, ha felicitat els representants de la Mancomunitat de la Valldigna per la tenacitat mostrada per a promocionar el territori valencià. “La Valldigna és una fantàstica destinació per a visitar perquè té de tot, sendes, platges, sol, patrimoni, gastronomia excel·lent i, sobretot, bona companyia en cadascun dels vostres pobles”, ha assenyalat.\nPer la seua banda, Vicent Ribera, ha aprofitat l'ocasió per a manifestar la necessitat de “nous esforços institucionals per a recuperar alguns espais més degradats, com el castell de Benifairó, que ens lliguen a la història del nostre territori i ens connecten amb l'exemple de convivència i mestissatge cultural que va aconseguir cotes elevadíssimes en La Valldigna”.


Centre Vila i Calafell, pròximes cites d'uns Bordegassos que segueixen en estat de gràcia | Diari de Vilanova\nCentre Vila i Calafell, pròximes cites d'uns Bordegassos que segueixen en estat de gràcia\nMarc Ortiz de Urbina, Vilanova i la Geltrú | 14/07/2017 a les 09:00h\nArxivat a: Societat, Castells, Bordegassos, Castellers, Festa Major, Quaqtre de Vuit, Centre Vila, Festa Major de Calafell\nPinya del quatre de vuit descarregat dissabte passat a Esparreguera | M. Gomà\nLa cita de dissabte al Centre Vila està marcada amb lletres grans a l'agenda dels castellers vilanovins. Tindrà lloc al capdamunt de la Rambla a partir de les sis de la tarda i els vilanovins no se la prendran com una actuació de rodatge, sinó tot el contrari. Tot apunta que buscaran el cinquè quatre de vuit consecutiu descarregat. L'anunci de la torre de vuit com a objectiu per a la Festa Major fa pensar que la torre de set podria tornar a anar a plaça. Fins i tot, no es descarta que la colla pugui fer un pas més en forma de tres de vuit. El castell el tenen a punt, però les sensacions a plaça seran determinants perquè els tècnics decideixin si és el moment o no.\nDissabte els Bordegassos compartiran plaça amb dues colles convidades: els Sagals d'Osona i els Tirallongues de Manresa. Els osonencs arriben a Vilanova sis dies després d'haver completat la millor actuació de la seva història, amb el triplet de vuit a la seva Festa Major. Tot apunta que a Vilanova també hi duran castells de vuit.\nCinc assajos generals abans de Festa Major\nAquest divendres, de deu a dotze de la nit, els Bordegassos celebren assaig general a la seu de l'entitat (plaça de les Casernes, 2). La colla ha fet una crida a tots els castellers i aficionats perquè participin d'aquests cinc darrers assajos generals que resten fins a la gran cita del 29 de juliol; la diada de Festa Major de Vilanova, al costat dels Castellers de Vilafranca i la Colla Jove Xiquets de Tarragona. Dos divendres, dos dimecres i un dijous per acabar de polir una actuació que el cap de colla, Marcel·lí Ferrer, ja ha avançat que els Bordegassos volen que consti de tres castells de vuit.


IRB Barcelona | Blog del Clínic - Part 2\nEntrades etiquetades IRB Barcelona’\nInvestigadors liderats per Raúl Méndez, investigador ICREA de l’Institut de Recerca Biomèdica (IRB Barcelona), i Mercedes Fernández, de l’IDIBAPS, assenyalen la proteïna CPEB4 com la molècula a inhabilitar per evitar la generació de nous vasos sanguinis anòmals associats a cirrosi. L’angiogènesi patològica és una de les complicacions més importants en pacients amb cirrosi i un factor clau en el desenvolupament i agreujament de la malaltia. Per això, s’investiguen teràpies per combatre-la. Els resultats de l’estudi es publiquen en l’últim número de Gastroenterology, la revista científica més prominent en malalties gastrointestinals.\ndivendres, 23 de octubre de 2015\nEl Centre de Regulació Genòmica (CRG), l’Institut d’Investigació Biomèdica (IRB Barcelona), l’Institut d’Investigacions Biomèdiques August Pi i Sunyer (IDIBAPS) i el Vall d’Hebron Institut de Recerca (VHIR), els dos darrers vinculats respectivament als hospitals universitaris Clínic i Vall d’Hebron a Barcelona, creen el programa de formació “PhD for Medical Doctors – PhD4MD”. Aquesta és una proposta pionera que pretén traslladar més ràpidament els resultats de la investigació biomèdica que es fa a Espanya als pacients, el que es coneix com a medicina translacional.


L'únic i la seva propietat - Diari de Girona\ncallahan ruiz 22.04.2017 | 07:13\nSom tan egoistes que quan alguna cosa ens va malament, en la gran majoria de casos, la primera reacció que ens surt de dins és culpar el que tenim al costat, a algú altre. És un instint quasi natural, propi de la nostra espècie, una manera de fer que, en la tirania del capitalisme reptilià devorador d'ànimes en la que ens trobem totalment immersos, ha arribat –clar– al seu màxim esplendor, al seu zenit. Davant el problema, no estem acostumats a aturar-nos i fer un exercici d'introspecció real, a revisar el nostre modus operandi per veure si l'arrel d'allò que ens ha sortit malament o ens afecta rau precisament en la nostra pròpia conducta. De fet, som tan egoistes que quan suposadament fem alguna cosa per als altres, ho fem amb la intenció –conscient o inconscient- de sentir-nos, primer de tot, bé amb nosaltres mateixos. És trist però és així.\nUn dels exemples més paradigmàtics de l'egoisme el tenim amb el meravellós món de la parella, un calaix de sastre d'estira-i-arronsa entre els seus actors per imposar-se l'un sobre l'altre. N'hi ha de tots colors, sí, però apunto a un acte concret que implica ser egoista o no ser-ho: el perdó. Molt poques vegades estem disposats a perdonar, sempre estem expectants amb actituds defensives i individualistes, postures que tots sabem que valen el mateix que qualsevol cosa comprada a un basar xinès. Si se supera aquest punt d'inflexió, o pitjor encara, se'l trampeja, llavors s'avança a un altre nivell, a la secta del mal matrimoni, un estadi premium d'egoisme que a mesura que va evolucionant i generant descendència arrasa amb tot el seu entorn, entre altres coses amb les clàssiques trobades de colla que passen a ser reunions familiars de caps de setmana amb dones i fills inclosos, tot en un. I si hi poguéssim ficar els amants al paquet, també ho faríem. Ho volem tot.\nMuntar un festival cultural per amor a l'art és un altre exemple d'acte generós que pocs valoren. Són l'egoisme i la generositat, doncs, les dues cares de la mateixa moneda? Ser generós significa que hi ha un egoista a l'altra banda esperant per aprofitar-se'n? Existeix la solidaritat? Està l'Ajuntament de Girona controlat per reptilians? En el terreny més professional, els actes generosos també són exigus, difícils de veure, i sempre provoquen desconfiança perquè d'entrada intuïm que ens volen fotre. «Alguna cosa voldrà», pensem quan es dona. Amb aquest patir, procurar per l'altre perd rellevància; ens surt més a compte –òbviament– pensar en nosaltres mateixos perquè «una cosa és ser generós i l'altra gilipolles». Exigim igualtat quan el que busquem és dominar l'altre. Aquest egocentrisme, aquesta voluntat de poder, explica bona part de la història evolutiva de la humanitat, els èxits i els fracassos, i sobretot el seu actor principal, l'egoista que suggeria el gran pensador Max Stirner a la seva obra L'únic i la seva propietat, i que de fet som tots i cada un de nosaltres.


El canvi climàtic amenaça el delta\nInici » Actualitat » Notícies » El canvi climàtic amenaça el delta\nUn informe presentat pel Ministeri de Medi Ambient adverteix d'un augment del nivell del mar d'entre 10 i 68 centímetres cap a finals de segle.\ndimecres, 16 febrer, 2005 - 09:58\nL'informe, en el qual han participat més de 400 investigadors de tot l'Estat, apunta que, si es mantenen les tendències actuals, la temperatura d'estiu podria pujar entre 5 i 7 graus i la d'hivern de 3 a 4 graus a la península ibèrica. També hi haurà una intensificació dels fenòmens extrems (inundacions, onades de calor, incendis) i una disminució mitjana dels recursos hídrics que podria superar el 22%.\nL'augment del nivell del mar vindria provocat per l'efecte de l'escalfament global sobre els gels polars, que s'anirien liquant. Segons l'informe, les zones més vulnerables seran els terrenys inundables, com els deltes de l'Ebre i el Llobregat, a Catalunya, el mar Menor (Múrcia) i la costa de Doñana (Andalusia).\nLa presentació de l'informe coincideix amb l'entrada en vigor, avui, del Protocol de Kyoto, signat per la majoria de països industrialitzats per mirar de reduir les emissions de CO2 a l'atmosfera, principal gas causant de l'efecte hivernacle, que provoca l'escalfament global.


D'aquest procés neix el nou intercanvi "Let's Identify an Ex-change!", on durant 8 dies s'han realitzat activitats, recerques i ponències per a endinsar-se en el món de la identitat de gènere i els conceptes preconcebuts i apresos a nivell social, cultural i històric.\nLes entitats organitzadores, Globelink i Garrotxa Jove, Servei de Projectes de Joventut del Consell Comarcal de La Garrotxa, han generat diferents propostes d'activitats per tal de proporcionar a les persones participants uns dies productius i ben aprofitats en els que conèixer i reconèixer entitats, vivències i situacions d'altres persones o d'elles mateixes que els apropin a una visió respectuosa, tolerant i inclusiva envers la diferència.\nEl fil conductor de l'intercanvi ha estat l'Storytelling, un procés de creació personal d'un producte audiovisual en el qual s'expliquen històries i pensaments relacionats amb el gènere. L'últim dia es van mostrar els resultats d'aquestes creacions en una exposició oberta on cada jove podia explicar i mostrar el seu resultat al públic participant.\nA més, hi ha hagut espais de diversió i oci com per exemple la visita a Ghent, anar amb kayak pel riu Drume o, anar a sopar a casa les famílies del jovent belga. Un conjunt d'activitats enriquidores i que han ajudat a generar grup i sensació de pertinença.\nAquests projectes es realitzen des de fa anys per una aposta ferma de Garrotxa jove per proporcionar oportunitats de mobilitat al jovent de la comarca, siguin quins siguin els seus recursos i les seves possibilitats, aportant la possibilitat de tenir aquesta vivència enriquidora a nivell personal però també professional i social. Així doncs, volem destacar que el Servei de Joventut del Consell Comarcal de la Garrotxa, forma part de la xarxa Eurodesk des del 2013, el que li ha permès dur a terme diferents programes de mobilitat per joves garrotxins.\nEls joves participants han fet una valoració molt positiva de l'experiència i expressen que tenen pensat continuar participant de diferents programes de mobilitat europea.


Tallavores eléctrics – Maquinària de jardineria - FESMÉS\nNo arribes als racons difícils del teu jardí? Si busques un tallavores elèctric, ¡a FESMÉS el trobaràs!\nInici > Jardineria>Maquinària de jardineria>Tallavores elèctrics\nTipus de producte Tallavores bateria Tallavores elèctric\nMarca Bosch PowerPlus Varo\nDiàmetre Fil d'1,4 mm Fil d'1,6 mm Fil d'1,6mm x 5 mt\nAmplada de tall (mm) 230 240 250 270\nVelocitat de rotació (min-1) 8000 10000 10500 12000 12500\nTALLAVORES ELÈCTRIC VARO POWEG6015\nTALLAVORES ELÈCTRIC VARO POWXG30030\nTALLAVORES POWERPLUS POWDPG7541\nTALLAVORES POWDPG75420 BATERIA + CARREGADOR\nTroba el tallavores elèctric que busques per al teu jardí\nQuan hi ha zones inaccessibles del teu jardí a les quals no arribes, et frustres però després penses que hi ha una solució. Vols acabar amb totes les males herbes que hi ha a les cantonades del teu jardí?\nTens diferents opcions per escollir, així que troba el tallavores elèctric que millor s'adapti a tu.\nPer què comprar un tallavores elèctric?\nEl tallavores elèctric és un complement que no pot faltar per mantenir el teu jardí perfecte, segur que tens alguna zona on no pots arribar amb el tallagespes... els detalls compten!\nUn tallavores elèctric serà la mà dreta en el teu jardí i et traurà de les dificultats per acabar de rematar i deixar un jardí bonic per a aquesta primavera. Manejable i fàcil d'usar, amb el tallavores elèctric obtindràs millors resultats, perfecte si el teu jardí és petit, adéu males herbes!\nTipus de tallavores elèctrics\nA bateria. Són capaços d'arribar a zones les quals són difícils d'aconseguir, i són sense fils, per tant el seu pes augmenta pel fet que porten una bateria. Permeten arribar a cantonades poc accessibles gràcies a la seva mobilitat. El temps de càrrega de la bateria depèn del model de tallavores elèctric, i pot anar d'uns 30 minuts a 2 hores.\nPer cable. Aquests tenen gran potència, són més silenciosos i no han de ser recarregats ja que van per cable. El pes serà molt menor que un bateria i el maneig serà més pràctic. Depenent de la mida del teu jardí, amb un tallavores amb cable, necessitaràs una extensió per així arribar a més zones.\nQuè cal tenir en compte a l'hora d'escollir un tallavores elèctric?\nDepenent del model de tallavores elèctric tindran unes característiques o unes altres. A continuació t’expliquem en què ens hem de fixar quan volem comprar-ne un:\nLínia de tall. Aquesta és la fulla de tall que porta el tallavores: gira a velocitats altes per tallar millor l'herba. Depenent del que busquis hauràs d'escollir una o altra, si cerques efectivitat hauràs de comprar una línia millor.\nDiàmetre de tall. Com més ample, millor. Però si tens zones on freqüenten males herbes i són de difícil accés, un diàmetre petit t'anirà millor, per poder arribar a la zona que vulguis.\nPes. Els de gasolina són molt més pesats que els de bateria i elèctrics.\nQue sigui fàcil i manejable. Has d'optar per una postura còmoda, el tallavores ha de ser fàcil d'usar per a tu i manejable per poder anar canviant de costat a costat.\nEix. Depenent del que busquis, podràs trobar dos tipus d'eixos: Rectes o corbs. Els corbs a diferència dels rectes són molt més fàcils de manejar, ja que ajudaran millor a retallar les zones del teu jardí.\nEn definitiva, si tens un jardí petit o mitjà, el tallavores perfecte per a tu existeix: l'elèctric! Si els teus treballs són puntuals, t'agrada veure el teu jardí net i vols veure’l perfecte sense cap cantonada amb males herbes, no dubtis més! A l'hora d'escollir tingues en compte els factors anteriors i troba el que més s'adapta a tu. A FESMÉS estem per a tu i per al teu jardí. Si necessites ajuda, no dubtis en contactar amb nosaltres!


La Clotxa: Lluita contra Bolonya (II)\nLluita contra Bolonya (II)\nTal i com vaig prometre ahir, comento la última setmana de l'ocupació pacífica que vam exercir a la Facultat de Ciències de la Comunicació de la Universitat Autònoma de Barcelona (UAB). Crec que no seria just que no ho fés ja que donaria una visió sesgada de la realitat que es va viure a la universitat en els darrers dies.\nFa vora una setmana a les assemblees van començar a arribar les veus discrepants (ja era hora...) tot i que encara eren molt aïllades i individuals. En la seva majoria eren estudiants que proposaven una votació o gent que estava preocupada per alguna determinada matèria o alguna activitat de pràctiques. Se'ls va explicar per què el gruix de l'assemblea no erem, en un principi, partidaris d'aquest mètode i és que es busca que l'assemblea sigui un espai de diàleg entre punts de vista diferents (no la veu d'una majoria sense cap tipus d'interacció entre opinions discrepants).\nAl cap de pocs dies però, un organisme l'Organisme Coordinador de l'Alumant (OCA), un òrgan creat des del no res aquest any, proposava a la gent que estava en contra de l'ocupació i volia tornar a les classes fer una assemblea alternativa amb l'objectiu de fer-se sentir llegint un manifest a l'assemblea i, si no obtenien una reacció favorable d'aquesta, marxaríen: ells no es consideraven assemblearis. Aquest fet crec que va ser poc menys que lamentable, trobo correcte que un grup de gent que defensa una mateixa opinió faci una reunió i prepari el seu discurs per duu a terme una proposta davant l'assemble; el que no puc entendre, però, és que un òrgan (i que a més sigui d'una legitimitat més que dubtosa) digui que està en contra de l'assemblea i vulgui excercir un boicot quan aquesta no és res més que una reunió d'estudiants, on totes les idees hi tenen cabuda i s'actua amb diàleg, entesa i consens.\nAixí, divendres passat aquesta gent contrària a l'assemblea va assistir a aquesta, van començar per llegir el seu manifest tal i com tenien planejat amb la sorpresa que l'òrgan al qual atacaven en general va encaixar amb bons ulls la crítica (excepte alguna veu dissonant) i els va convidar a debatre sobre el seu referèndum als estudiants per reemprendre l'activitat acadèmica. Després de unes cinc hores de debat, la resolució va ser, no només la de fer la consulta als estudiants el més aviat possible i, mentre aquest no fós possible, es desocuparia l'ala esquerra de la facultat, on hi ha els platós de tele, els estudis de ràdio i els laboratoris de fotografia perquè la gent que tingués pràctiques puntuables pogués fer-les amb total llibertat fins que no es conegués el veredicte dels estudiants en la votació. Tot i això, el que es fa dir secretari d'aquest estrany òrgan anomenat OCA (suposo que més cec d'autoritat i poder que de qualsevol altra cosa) va agafar la paraula quan s'anava a donar per tancada la sessió i va afegir que ell continuava descontent amb l'assemblea (tot i que aquesta li havia concedit amb escreix les seves propostes) i que seguiria un camí paral·lel amb el seu òrgan (que aglutinava no gaires més persones que una desena).\nJo em vaig desesperar, no només per l'actuació d'aquest alumne sinó perquè no estava d'acord amb el fet de desocupar part de la facultat i tampoc del tot amb el fet d'organitzar una votació: penso que aquesta desena de persones era una quantitat molt poc representatiu dins el conjunt de l'assemblea, que n'aglutinava moltíssima més i amb un pensament dissonant, però aquesta no va plantejar una defensa gaire sòlida del seu pensament com fins ara i crec que es va mostrar massa permissiva. Però bé, va ser el veredicte i s'ha d'acatar; a més, cal pensar amb el mèrit de tota la gent que portava vivint durant dos setmanes (24 hores al dia) i el cansament era cada cop més palpable.\nContinuo sense saber els motius de l'ocupació del rectorat.\nPoso també un article de La Vanguardia sobre aquest tema, les desocupacions, que, pel que es veu, aquest diari sí que sap per què s'han desocupat les facultats i s'ha optat per traslladar-se al rectorat. Simplement, el motiu és el Nadal i la pressió d'altres grups (quins? l'OCA? xD).\nDeunido, gràcies a les teves dues últimes entrades he sabut bastantes coses que m'havien quedat pendents, tot i que lo del rectorat encara està en el aire.\nHa estat prou extrany començar de nou com si res avui.\nPer cert, flipo amb els de La Vanguardia. Tres noticietes dient "un grupo de alumnos ocupa la facultad" després de no sé quants dies de protesta i la informació de la desocupació surt el mateix dia i es coneixen tots els detalls. té tela.\n16 de desembre de 2008, a les 19:05


Entre miralls(Entre espejos) de Jordi-Lluís Rigol (Disc) - Tritó Edicions\nEntre miralls(Entre espejos) Jordi-Lluís Rigol (1961 - ) 5.0/5 (1 opinió) Preu: 17,30 € Disponibilitat:\nFormat:CDGènere:InstrumentalÈpoca:Música del Segle XX, Música del Segle XXI----Compositor:Jordi-Lluís Rigol (1961 - ) Intèrprets:Jordi-Lluís Rigol, piano.Durada:53 minNúm. CDs:1Any d'edició:1998Segell discogràfic:Edicions Albert MoraledaReferència:DD00125Contingut:1 De color d’aigua2 Punt Zero3 Your dream...4 Al caer el día...5 The dream of the moon6 El paseo irrepetible7 Memoria de un instante8 Monotonia. III part9 El jardín de las delicias10 El temps que m’he inventat mentre dormies ...11 Enigma. La Màscara del Nou MilÀleni12 Música per oblidar13 Entre miralls Opinió d'altres usuaris\nAfegir al cistell\tEntre miralls(Entre espejos)\tde Jordi-Lluís Rigol 17,30 €\nDos canciones para voz y piano: Artaso - EguberriFrancisco EscuderoPreu: 15,39 €Afegir al CistellAprèn jugant! amb la flauta travessera II (amb CD)Marta Lorenz(1)Preu: 17,00 €Afegir al CistellMestres Catalans Antics, vol.IJosep DolcetTomàs Milans(1)Preu: 17,00 €Afegir al CistellSardanes per al món. Simfònica de cobla i corda de CatalunyaSalvador BrotonsAlbert GuinovartEnric MoreraVicenç BouPau CasalsConrad SalóJosep SerraManuel Saderra i PuigferrerJosep CassúFrancesc CassúNarcís LagaresJosep VicensPreu: 15,00 €Afegir al Cistell\nIniciBotigaDiscEntre miralls(Entre espejos) Truca'ns 933 426 175 Notícies i blog


Programa 015 – NEWS HIGINI TV – 29/11/2009 – Anàlisi tècnica i tàctica del partit de futbol Barça-Madrid | Higini Herrero .cat\nPrograma 015 – NEWS HIGINI TV – 29/11/2009 – Anàlisi tècnica i tàctica del partit de futbol Barça-Madrid\nSant Pere també ens parlarà d’esports i no podia deixar sense comentar el partit Barça-Madrid (1-0) d’avui diumenge. I no es conforma en informar del resultat favorable al Barça sinó que també ens presentarà una seriosa però elaborada i acurada anàlisi tècnica i tàctica del partit, minut a minut i jugador a jugador.\n29 Novembre 2009 Higini\nAquesta entrada s'ha publicat en Higini TV i etiquetada amb anàlisi, Barça, esport, FCB, Futbol, Higini TV, Madrid, NEWS Higini TV, Sant Pere, televisió. Afegiu a les adreces d'interès l'enllaç permanent.\nPrograma 014 – NEWS HIGINI TV – 28/11/2009 – Adhesió a l’editorial conjunta “La Dignitat de Catalunya”\nQui és qui a Higini TV? En Gabriel\n10 thoughts on “Programa 015 – NEWS HIGINI TV – 29/11/2009 – Anàlisi tècnica i tàctica del partit de futbol Barça-Madrid”\n29 Novembre 2009 at 22:57\noh que bé! com hi han tan pocs mitjans de comunicació que parlin de futbol, oi?\nPer fi es fa la llum sobre aquest aspecte tan desconegut del esport!\n29 Novembre 2009 at 23:01\nEr… Arqueòleg, has escrit el teu comentari abans o després de veure el vídeo…? 😕\n1 Desembre 2009 at 19:54\noe oe oe és una informació excessiva!\n29 Novembre 2009 at 23:13\nMargarita C. —> L’informatiu d’Higini TV totalment al dia, millor dit al minut !!\n29 Novembre 2009 at 23:42\nAriadna F. –> 😉 faré un grup al facebook: volem més protagonisme de la Castanya Anònima a Higini TV\nAriadna F. –> assassins!!!!\n30 Novembre 2009 at 13:46\nentre la profunditat del telenoticies 014 i la breu nota del 015 m’has deixat\n30 Novembre 2009 at 19:42\nEns han estafat, no hi ha hagut cap anàlisi! jajaja. Què futboler el presentador… 😉\n30 Novembre 2009 at 20:05\npep, hehehe 😀 aquesta és la gràcia, que en pugui sortir qualsevol cosa… 😛\nToni, és que és un “Oooeeééé oé oé oéééé” amb molts matisos que diu molt més del que sembla a simple oida… hehehe 😉\n1 Desembre 2009 at 21:40\nImpressionant. Molt bona idea això d’afegir nous personatges, espero amb emoció el programa de Santa Susanna. Em sembla que vaig malament, se m’acaben els adjectius.


Inseguretat, habitatge i atur: problemes principals a Barcelona\nTot i mantenir-se per tercer any consecutiu com a primer problema, la inseguretat trenca la tendència a l'alça i baixa més de tres punts percentuals\nRoger Torres i Liñán | dimarts, 26 d'octubre del 2021, a les 15.44\nLa inseguretat, l’accés a l’habitatge i l’atur i les condicions de treball s’erigeixen com a problemes principals a la ciutat de Barcelona, segons els 5.999 consultats a l’última Enquesta de serveis municipals (octubre 2021). En concret, la inseguretat representa el problema principal per al 14,5 % dels veïns, mentre que l’accés a l’habitatge ho és per al 7,4 % i, l’atur, per al 7,3 %. Els segueixen la neteja (6,9 %) i la contaminació i el medi ambient (5,2 %).\nTot i ser la problemàtica principal per als barcelonins, el cert és que la inseguretat trenca la tendència a l’alça dels últims anys. Si a l’enquesta del 2019 va disparar-se fins al 17,1 % i l’any 2020 va seguir creixent fins al 17,7 %, aquest 2021 ha descendit lleugerament fins al 14,5 %. Per això, el regidor de Presidència, Jordi Martí, ha celebrat que “anem aplanant la línia”, perquè “no té una importància assenyalada”, tot i admetre que “hi haurem d’estar a sobre”.\nLa preocupació per l’accés a l’habitatge també baixa una mica (0,2 punts percentuals), mentre que l’atur i les condicions de treball repunten 0,2 punts i avancen les preocupacions relacionades amb la covid-19, que baixen fins a l’onzena posició a la llista de problemes. En àmbit de districtes, la inseguretat destaca com a principal problema a set dels 10 districtes.\nSegons l’Enquesta de serveis municipals 2021, la inseguretat és el problema principal en set dels 10 districtes\nLa circulació empitjora i Sant Andreu dona la nota més baixa a la recollida de residus\nLa sisena preocupació dels barcelonins a l’última enquesta és la congestió del trànsit, amb un 4,7 %. Ara bé, més enllà d’aquesta dada, l’enquesta també pregunta als veïns de cada barri pels problemes de circulació de forma detallada i la resposta és contundent: un 47 % dels barcelonins creuen que ha empitjorat, mentre que un 20,6 % pensa que està igual i un 28,2 % assegura que ha millorat.\nPel que fa a la neteja i la recollida de residus (un dels fronts oberts del govern Colau-Collboni els últims mesos), l’enquesta exposa unes dades més optimistes del que seria esperable després de les denúncies reiterades. Tots els barris aproven la gestió de la recollida de residus amb notes superiors al 6,5, a excepció de Sant Andreu (on hi ha implantat la recollida porta a porta), que hi posa un 6,1, la nota més baixa de totes les registrades a l’enquesta.\nCanvis profunds a la recollida porta a porta\nAbans que acabi l’any 2021, l’Ajuntament instal·larà un centenar de bústies i contenidors intel·ligents per a la fracció orgànica perquè els veïns de Sant Andreu puguin llençar-hi l’orgànica a qualsevol moment del dia\nL’aparcament, el pitjor servei; els bombers, el millor\nDes que l’any 2018 l’Ajuntament va començar a preguntar pels Bombers de Barcelona com a servei municipal, s’han mantingut com a servei més ben valorat. En aquesta enquesta han rebut un 8,2, la mateixa nota que l’any passat. Per darrere dels bombers hi ha les biblioteques públiques (creixen una dècima, fins al 7,8) i els mercats municipals (que creixen el mateix, fins al 7,5).\nA l’altra cara de la moneda hi ha l’aparcament, històricament el servei més mal valorat. En aquesta ocasió manté la tendència negativa i, de fet, és l’únic servei municipal que suspèn, amb un 4,1 (això sí, repunta una dècima respecte al 2020 i aconsegueix la millor nota dels últims 10 anys). Per sobre de l’aparcament hi ha la circulació i la seguretat ciutadana en àmbit de ciutat, amb un 5,4 tots dos serveis.


Com utilitzar endolls de Gàmbia a Somàlia\nConnectors, preses de corrent, adaptadors i altra informació necessària per viatjar des de Gàmbia a Somàlia en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Gàmbia a Somàlia sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Institut d'Assistència Sanitària de Girona Índex Mapa web Ajuda\nCercar\tPortadaInformaci� CorporativaNot�cies Corporatives\tControlar el colesterol motiva aquest any la IV edici� de la caminada de l�ABS d�Angl�s\nEl proper 23 de maig l�equip d�infermeria de l�ABS d�Angl�s, que gestiona l�Institut d�Assist�ncia Sanit�ria, celebrar� la caminada anual que sota el lema �Fes Salut, Vine a Caminar� t� per objectiu fomentar l�exercici f�sic i h�bits saludables. La caminada, que forma part de programa d�educaci� sanit�ria i prevenci� de l��rea b�sica, vol en la seva quarta edici� fomentar i informar sobre una dieta sana i equilibrada per prevenir i controlar els nivells de colesterol.\nGaireb� 200 persones d'Angl�s, Amer, La Cellera, Osor, Bonmat�, Sant Mart� Sapresa, Sant juli� de Llor i Brunyola, ja s�han inscrit a la proposta dels professionals de salut. La sortida ser� a les 9.15 hores al CAP d�Angl�s amb un recorregut pel carril bici fins a Bonmat�, seguir� per la carretera vella de Sant Juli� fins al paratge de l�arbreda de Can Bur�s, lloc de descans. Durant el trajecte hi hauran controls i breus xerrades sobre com prevenir el colesterol.\nHi col�laboren en l�organitzaci� l�ajuntament i la brigada municipal d'Angl�s i les empreses Antex SA, Flora (Unilever Espa�a SA) , Frit-Ravich SA i Danone, SA. Per a m�s informaci� us podeu posar en contacte amb: Plural Comunicaci�, gabinet de comunicaci� i premsa de l�IAS\nTel. 972 222370 � info@pluralcomunicaci�.com\n21 de maig de 2008 pujar\n© 2004 Institut d'Assistència Sanitària


L’AMI albira la independència si hi ha unitat ! directe!cat\nPolítica Última actualització Dimecres, 12 de setembre de 2012 22:20 h\nVila d'Abadal fa una crida a les "grans ciutats de Catalunya" perquè s'afegeixin a l’Associació de Municipis per la Independència\nEl president de l'Associació de Municipis per a la Independència (AMI) i alcalde de Vic, Josep Maria Vila d'Abadal, ha afirmat que la "gran manifestació" de la Diada "reafirma el pas previ de la hisenda pròpia per assolir la independència plena de Catalunya". Segons ell, el "projecte nacional" avalat per la societat catalana inclou una "consulta a favor o no de la independència", que l'AMI considera que s'ha de celebrar "al més aviat possible" però sense cap data límit i quan la societat estigui preparada, amb el 60% dels municipis adherits a la iniciativa. En aquest sentit, Vila d'Abadal ha demanat a diputacions i grans ciutats que s'adhereixin a l'associació que presideix.\n"Entenem que la gran manifestació d'ahir reafirma el projecte nacional i també el pas previ de la hisenda pròpia per assolir la independència plena de Catalunya", ha afirmat Vila d'Abadal en una entrevista telefònica amb l'ACN. Segons ell, l'AMI es reafirma en la voluntat "de fer un referèndum al més aviat possible perquè els ciutadans dels municipis de Catalunya puguin expressar la seva voluntat, a favor o en contra de la independència".\nTot i reafirma-se en la voluntat de celebrar el referèndum, Vila d'Abadal considera que no cal "anar amb presses" perquè "el referèndum no es pot perdre". L'AMI compta en aquests moments amb el suport de 531 ajuntaments, 31 consells comarcals i la Diputació de Lleida. Vila d'Abadal va reiterar aquest dimarts que el pla de l'AMI és convocar el referèndum quan el 60% dels municipis hagin donat suport a la iniciativa. Actualment s'ha arribat a més de la meitat.\nEl president de l'AMI ha fet una crida a les "grans ciutats de Catalunya" perquè s'afegeixin al moviment, així com les altres localitats que encara no s'hi han unit. L'objectiu és convocar una consulta sobre la independència, si cal organitzar-la o bé donar suport al Govern de la Generalitat en cas que en un futur en sigui l'impulsor.\nVila d'Abadal ha dit que l'AMI espera poder-se reunir "en breu" amb el president de la Generalitat, Artur Mas, per tal de coordinar-se. L'alcalde de Vic ha destacat que amb la valoració que Mas ha fet de la Diada, el Govern "assumeix el que es va expressar a la manifestació d'ahir".\nL'alcalde de Vic ha assegurat que l'AMI es reafirma en la "voluntat de fer créixer l'estat català dins d'Europa". En aquest sentit, es vol reforçar dins el municipalisme "la voluntat de ser europeus", "projecte del nostre país des dels seus orígens", ha afirmat Abadal.\nRecull de reaccions a la premsa internacional sobre el #11s2012 fet per Olga Palahi Jordi (Silicon Valley)\nALTRES relacionades de dies anteriors:\n13 de setembre de 2012, 10.46 h\nDEIXAR D´ESSER ESCLAUS QUASIRES!!!\nAQUESTS SOCIOLISTOS DESAPAREIXERAN, i....a TOT EL MON apareixerà el SOCIALISME, que es i vindrà a èsser que sols seran AMOS els autònoms...tots els demés seran SOCIS, fins i TOT els aprenents i TOTS participaran de les "PERDUES i GANANCIES!!!" uns amb més que altres això sí, cada empresa tindran els seus ESTATUTS els que els SOCIS vulguin, COM ES QUE ENCARA NINGÚ EN EL MON A IMPLANTAT EL SOCIALISME? si més NO aquest SALVATGE EGOÏS... Llegir més\n13 de setembre de 2012, 00.37 h\nEndevant Municipis! Vosaltres son els més propers al poble. Això ja és imparable. L'onade se'n porta pel devant als polítics en curs. Sauve qui peu!\n"ESCAÑA IS SPANAIR & ALIBABANKIA i ELS 40 CASTELLADRES & EUROVODRIOS LAS VEGAS Sabadell(CATALUNYA)\n12 de setembre de 2012, 23.55 h\nORIOL MORAGUES I MAS ES SPANAIR\n12 de setembre de 2012, 22.52 h\nCom és que Tortosa i Amposta passen del tema? Potser pels poders factics d'un passat llunyà???


Contra la dissidència - Carme Colomina\nContra la dissidència\nUn venedor del Caire sostenint una làmpara amb el retrat del president d’Egipte, Abdel Fattah al-Sissi. MOHAMED ABD EL GHANY / REUTERS\nSILENCI. El govern egipci ha bloquejat més d’una vintena de mitjans digitals i pàgines web crítiques amb el règim d’Al-Sissi. Des d’Al-Jazeera i l’edició en àrab del Huffington Post fins a publicacions locals com Araby21 o Egypt Window. Les acusen de “suport al terrorisme i l’extremisme” i d’“escampar mentides”. Alguns d’aquests periodistes ja han passat abans per detencions, censures o denúncies contra les seves publicacions, però ara els han fet callar del tot.\nUna estratègia orquestrada de silenci, de control dels mitjans i persecució de l’oposició abans de les eleccions presidencials de l’any que ve. Per això, el dia abans de bloquejar aquestes webs, la policia va arrestar l’advocat i activista pels drets humans Khaled Ali, que pensava presentar-se a la presidència pel partit Pa i Llibertat, i trenta-sis persones més arreu del país.\nA Ali l’acusen de “violar la moral pública”. Parlar de pa i llibertat és un desafiament quan l’encariment del menjar obliga els egipcis a fer hores de cues per aconseguir pa subvencionat perquè l’arròs -que ha doblat el preu- ja no forma part de la dieta de moltes famílies. El Centre pels Drets Econòmics i Socials d’Egipte explica que l’any passat van comptabilitzar més de 1.700 protestes arreu del país contra la situació laboral o contra el govern. I això en un país esgotat. Esclafat per una contrarevolució i on la repressió supera els pitjors anys de Hosni Mubàrak.\nREPRESSIÓ. L’espai públic s’ha anat fent petit en cada cop més països. Es deslegitima la protesta, es demonitza qualsevol intent de desafiar l’ statu quo, s’intenta esborrar oposicions polítiques o negar evidències. Així, s’empresonen i torturen homosexuals en països on oficialment “no existeixen”, com a Txetxènia. S’excel·leix en “l’ús de mètodes especials per forçar confessions i veredictes de culpabilitat contra manifestants pacífics”, com fan les autoritats russes, segons denuncien les ONG. Es prohibeixen organitzacions civils sota falses acusacions d’espionatge o d’ingerències estrangeres. Es construeixen sospites i s’alimenta la por a la violència extremista o als moviments antielits. Es multipliquen els enemics interiors i exteriors.\nEgipte, Rússia i Turquia són, probablement, els casos més alarmants i barroers d’una tendència global. Un informe de les Nacions Unides assegura que només entre el 2014 i el 2016, més de 60 països arreu del món van restringir la llibertat de reunió dels seus ciutadans i l’accés a finançament de les organitzacions civils. “La seguretat i els interessos geopolítics han embrollat les respostes nord-americanes i europees, amb governs dividits per l’abast d’aquest agressiu retrocés i la necessitat de mantenir compromisos internacionals”, denuncia un informe del Carnagie Endowment for Peace.\nCONNIVÈNCIA. La realitat és que a la Unió Europea hi ha persecució administrativa o judicial d’organitzacions cíviques, prohibicions de manifestacions (ecologistes, per exemple) amb la coartada de la lluita antiterrorista, detencions arbitràries, lleis mordassa contra la llibertat d’expressió, tancaments de mitjans de comunicació crítics amb governs i expulsions d’activistes. Em deia una periodista ucraïnesa fa mesos que a Kíev cada cop que passa algun fet greu ja s’ha imposat la broma de dir “La Unió Europea està molt preocupada per això”. Humor negre contra el desànim. Constatació de com de buides poden arribar a ser algunes paraules de suport.\nMentre s’estrenyen els límits de la discrepància (fins al punt que anar a escoltar una conferència política d’idees contràries es pot arribar a percebre com una traïció o una claudicació), aquest statu quo que se sent amenaçat es fa més petit.\nLa dissidència sempre ha fet nosa. El poder sempre ha utilitzat tota la seva capacitat per imposar-se, mantenir-se i expandir-se. El que ha canviat -diu l’estudi del Carnagie- és “el creixent nombre i la diversitat de països que implementen o consideren aquestes restriccions i l’abast amb què s’han estès aquestes mesures”. I tots callen. Política interna d’una banda. Geopolítica i abraçades interessades de l’altra.


Una cuina de fusió\nEl xef del restaurant Món Bohemi, Pablo Tolisano, explica com fer un filet de porc amb chimichurri i xips de remolatxa\nEl xef del restaurant Món Bohemi\nActualitzada 04/10/2019 a les 17:22\nÉs el xef de Món Bohemi i ha dedicat més de la meitat de la vida a la cuina. Natural de l’Argentina, va aprendre l’essència de la cuina de fusió al seu país. Ara té el seu restaurant, on l’aplica amb una oferta gastronòmica que viatja pels plats mexicans, llatins, així com per d’altres d’internacionals. El client pot tastar tombet de verdures d’estació, passant per uns ous estavellats amb botifarra de sang, alls tendres i xampis, per acabar amb algunes postres com el Tatin de préssec amb escuma de llet condensada.\n“La innovació” és una de les màximes d’aquest racó culinari, diu Tolisano. És per això que Món Bohemi elabora un menú setmanal que canvia cada quinzena perquè l’oferta sigui variada: un filet de vedella amb crosta de pebre o xurros de patates i romesco són algunes de les darreres propostes que es troben a la carta per delectar-se. La proposta és filet de porc amb chimichurri i xips de remolatxa. “Un plat especial”, ja que el fenoll es presenta com l’ingredient estrella del puré conferint-li a la totalitat del plat “un sabor particular”, assegura. L’entrant, que forma part del menú setmanal, pot elaborar-se a casa de manera senzilla.\nFILET DE PORC AMB CHIMICHURRI I XIPS DE REMOLATXA\nEl primer pas és assaonar el filet amb sal i pebre. Després, escalfeu una paella amb oli d’oliva, on se segellarà el filet per totes les seves parts. Introduïu-lo al forn i cuineu-lo durant vuit minuts. Després reserveu-ho.\nPer preparar el puré de fenoll, coeu l’hortalissa al forn durant 20 minuts, embolicada en paper d’alumini, amb una cullerada d’oli d’oliva, i processeu-la amb la llet. A continuació, elaboreu el puré de patates fent-les bullir amb aigua i sal. Tritureu-ho. Quan estigui llest, barregeu-ho amb el puré de fenoll. Condimenteu-ho. Per fer el chimichurri, piqueu els tomàquets secs. Després col·loqueu-los en un recipient.\nPeleu i piqueu les dents d’all i la ceba. Els pebrots talleu-los en trossos molt petits. Barregeu tots els ingredients i regueu-ho amb l’oli d’oliva i el vinagre. Condimenteu-ho al vostre gust. Després, espolseu-hi una mica de farigola, cebollí i julivert, i llest.\nAmb l’ajuda d’una mandolina, talleu la remolatxa en fines làmines. Fregiu-ho en abundant oli de gira-sol.\nPresenteu-ho amb una base de puré, damunt el filet. Salseu-ho amb el chimichurri i acompanyeu el plat amb unes xips.\n1 unitat de filet de porc\nPuré de fenoll\n1 unitat de fenoll\n250 g tomàquets secs\n30 ml vinagre balsàmic\n2 unitats pebrot vermell\nFarigola, cebollí i julivert\n1 unitat de remolatxa crua\n1. Un estudi estima que el 19 de juny no quedaran...


abusos – Reial Societat Arqueològica Tarraconense\nTag Archive: abusos\nEl Fòrum Provincial de Tàrraco, ocult per les terrasses del bars\nEl fòrum més gran de l’Imperi romà és a Tarragona i constitueix un dels monuments de la llista del Patrimoni Mundial de la ciutat. Com a tal, ha de ser protegit i s’ha de facilitar la seva visibilitat de cara a que la població i el turista puguin gaudir d’aquest grandiós monument avui immers en els carrers de la Part Alta.\nNo obstant això, la proliferació de terrasses aquests últims mesos ha provocat una invasió de tendals, ombrel·les i altres elements similars que han acabat ocultant parts considerables del monument. Aquest creixement descontrolat fa impossible, avui dia, i especialment els caps de setmana i en temporada alta, contemplar i fotografiar el monument.\nUn breu recorregut pels carrers descobreix una realitat que les administracions (Ajuntament i Generalitat) no haurien d’haver permès. Sortim de la plaça del Rei on, com a única excepció, encara es pot admirar íntegrament el Castell del Rei. Quan enfilem el carrer Santa Anna, passat el campanar de la Trinitat, una sèrie de taules amb ombrel·les i cartells tapen la vista d’una notable mur de carreus del segle I dC. La plaça del Fòrum ja és tot un poema, amb un mar de taules, cadires i ombrel·les que impossibiliten el simple pas, a més d’ocupar il·legalment el llarg banc que segueix la línia del carrer Merceria. Els mur romà queda darrera tot tipus de veles, i inclús s’ubiquen taules sobre les mateixes pedres romanes.\nEl següent pas és la plaça de les Cols, on una sèrie de tendals fixes tapen completament el grandiós mur romà de forma que s’ha tornat ara invisible. Tampoc se’n lliura la magnífica porta romana de la plaça Pallol, amb taules i veles al costat mateix. Finalment, les restes de la plaça Rovellat també han estat ocupades recentment per taules i cadires a tocar de les mateixes pedres.\nAquesta situació és indigna, atempta contra el patrimoni i dóna una visió tercermundista de la ciutat. La llei marca que les restes monumentals han de poder ser contemplades i de cap manera poden quedar ocultes a tots pels interessos particulars d’uns pocs. L’administració ha d’actuar ja i posar ordre a aquesta situació que se li ha escapat de les mans.\nrsat 19 de desembre de 2016 Generalabusos, Forum provincial, terrasses 0 Read more >


(S'ha redirigit des de: Cúria Júlia)\n41° 53′ 35″ N, 12° 29′ 07″ E / 41.893055555556°N,12.485277777778°E / 41.893055555556; 12.485277777778Coord.: 41° 53′ 35″ N, 12° 29′ 07″ E / 41.893055555556°N,12.485277777778°E / 41.893055555556; 12.485277777778\nEn diverses fonts documentals de l'antiguitat es deia que a la façana de la Cúria estava exposada la Tabula Valeria, un dibuix que representava la victòria de Mani Valeri Màxim Corví Messal·la sobre Hieró II, el rei de Siracusa i els cartaginesos, l'any 263 aC. Plini diu que aquesta va ser la primera pintura d'aquesta mena que va tenir la ciutat. Un altre aspecte en què coincideixen els historiadors és que estava situada de forma annexa al Comitium a la banda nord. Segons Stambaugh, la cúria estava construïda lleugerament elevada sobre el nivell del terra i els esglaons d'entrada els podien fer servir per seure la gent que volia sentir els discursos que es feien al comitium.\nA l'interior, el terra estava pavimentat amb marbres policroms, amb el mètode de l'opus sectile.[nota 2] Les parets interiors també estaven cobertes amb marbre i decorades amb tres fornícules envoltades de columnes decoratives d'alabastre. Els senadors s'asseien a una banda i l'altra a les Sella curulis que estaven sobre tres nivells. Al fons hi havia un petit podi, que es creu que servia de base a una estàtua de la Victòria, que l'emperador August havia fet portar des de Tàrent. Dues portes menaven a un petit pati envoltat de columnes. Allà es va trobar una estàtua de pòrfir representant un home vestit amb la toga, però sense cap ni braç els quals devien estar fets amb una peça de pedra afegida que s'ha perdut. La qualitat de l'execució i la riquesa de la pedra fan suposar que devia ser l'estàtua d'un emperador, potser Trajà o Adrià. En aquest pati també es va descobrir una base que portava una inscripció en honor d'Aeci.\n↑ L'opus sectile era una mena de mosaic que es feia encaixant retalls de marbre, pedres de colors i de vegades vidre formant dibuixos.\n↑ Bernard Andreae, "L'art de l'ancienne Rome", ed.Mazenod, 1973, 1988, ISBN 2-85088-004-3\nObtingut de «https://ca.wikipedia.org/w/index.php?title=Cúria_Hostília&oldid=25890171»\nDarrera modificació: 2 gen 2021 a les 23:28\nLa pàgina va ser modificada per darrera vegada el 2 gen 2021 a les 23:28.


Detingut l'home que s'ha atrinxerat amb ostatges en un habitatge de París - Diari de Girona\nL'incident ha tingut lloc al carrer Petites Écuries, en el desè districte de París. De moment es desconeixen les motivacions de l'home\nep 12.06.2018 | 21:26\nLa policia ha detingut aquest dimarts a l'home que es va atrinxerar durant diverses hores en un habitatge del centre de París després d'assegurar que tenia en el seu poder una bomba, segons ha confirmat el ministre d'Interior, Gerard Collomb.\nEn un missatge al seu compte a la xarxa social Twitter, Collomb ha recalcat que "els ostatges estan fora de perill" i ha aplaudit la "professionalitat" de les forces de seguretat.\nL'incident ha tingut lloc al carrer Petites Écuries, en el desè districte de París. De moment es desconeixen les motivacions de l'home, que no ha estat identificat.\nUna font policial citada pel diari 'Le Figaro' ha admès que "la situació és molt confusa" i s'investiga si l'assaltant estava armat, com ell mateix ha assegurat. Segons aquest diari, també va demanar parlar amb l'Ambaixada de l'Iran, encara que no han transcendit els motius.


S’acaba el projecte de Junior Report a La Sínia – La Sínia Report\nS'acaba el curs. (Font de la imatge: unsplash.com)\nDurant un curs els alumnes de 4t d’ESO de La Sínia han participat en un projecte des de l’assignatura de Català. Aquest projecte consistia en practicar l’ofici de periodista. Aquest ja és el segon any que es fa, tot i que aquest és el primer any que el projecte forma part de l’assignatura de Català.\nCada trimestre ha sigut una classe de 4t la responsable de donar vida a la revista de La Sínia. Els alumnes 4tA van ser qui van inaugurar la revista, van ser els primers en escriure, els primers en començar amb aquesta petita redacció.\n4tC ha estat el responsable de tancar aquest curs. Després d’un últim trimestre ple de notícies, entrevistes, molt bons reportatges i articles aquesta revista quedarà tancada per vacances fins l’any que ve.\nCom que 4tC ha estat el responsable de tancar aquest projecte hem preguntat l’opinió als alumnes. Aquestes són algunes de les declaracions dels alumnes.\n“Sempre m’ha agradat escriure i expressar opinions, redactar i reportar, per això aquest projecte m’ha ajudat a millorar en aquests aspectes.”\n“Que tinguem l’ajuda de l’Isaac ens ha servit per a molt, ja que ell sap com fer bé les coses i ajuda molt.”\n“Sempre m’ha agradat donar la meva opinió sobre qualsevol tema interessant”\n“La Sínia Report és una gran manera d’augmentar els coneixements que els alumnes tenim sobre el periodisme”\n“Al principi no m’interessava molt el projecte de Junior Report, no em cridava l’atenció, però a mesura que passava el temps m’ha començat a agradar molt”\n“He obtingut molts aprenentatges nous i experiències que realment em poden ser utils al llarg de la meva vida”


Toni Albà, en una imatge d'arxiu\nLa Junta de Portaveus de l'Ajuntament de Mataró ha aprovat aquest dimarts una declaració institucional de condemna a les afirmacions de l'humorista Toni Albà en contra de representants polítics com la cap de l'oposició Inés Arrimadas o del primer secretari del PSC, Miquel Iceta. La moció, presentada pel grup municipal del PP, ha tirat endavant amb els vots a favor del PSC, C’s, PP i PxC mentre que CiU, ERC-MES i CUP hi han votat en contra i VolemMataró i ICV-EUiA s'han abstingut.\nEl text titlla les declaracions d'Albà de "greu atemptat contra la convivència i una crida a la violència" i insta la fiscalia a actuar d’ofici contra totes les expressions que constitueixen, segons afirmen, "un delicte d’odi i d’enaltiment a la violència".\nDesprés de fer-se públic el resultat, CiU ha acusat els socialistes de "tancar files amb el bloc del 155" posicionant-se a favor de la moció.\nContra Arrimadas, Rabell i Iceta\nLa declaració reprova l'ús de l'expressió "mala puta" en referència a Arrimadas, "excel·lent fill de puta” parlant de Lluís Rabell, exdiputat per Catalunya en Comú-Podem; o un tuit en el que Albà escrivia: "I després hi ha la bombolleta ballarina: és com aquella llufa a la banyera que balla dins l'aigua escampant tuf putrefacte després d'una mala digestió pseudo-socialista” referint-se, segons afirma el PP, a Iceta. La moció no detalla en quin context s'han realitzat aquestes afirmacions.\nEn aquest sentit, CiU ha recordat que la professió d’actor "comporta unes dosis de provocació inherents a la creació" i han considerat que està "fora de lloc" demanar l'actuació de la fiscalia en el cas de Toni Albà. D'altra banda, els convergents han criticat també a ICV que, de la mateixa manera que el PSC, ha votat en contra una declaració "a favor de la llibertat dels presos polítics, el retorn dels exiliats i la construcció de la república catalana", una proposta presentada per CiU que només ha comptat amb el suport d’ERC, la CUP i VolemMataró.


La televisió com antídot del coronavirus - Confinament a Report.cat\nPer Adrián Caballeroel 29/05/2020\nEn l’article Byrne lloa el “paper central” que han jugat tots els periodistes que “en les darreres setmanes han estat informant al públic i demanant explicacions als governs i autoritats”. Al mateix temps, però, també recorda que un 20% dels adults han passat aquestes setmanes de confinament vivint sols. Dels que viuen amb algú, un 19% assegura que ha discutit més del compte i un 25% ha confessat sentir solitud per estones.\nAmb tot, Byrne apunta que un dels rols essencials de la televisió durant aquestes setmanes ha estat, més enllà de la informació, l’entreteniment i la “televisió divertida”. Fins i tot, arriba a suggerir aquesta periodista, que “els periodistes d’informatius podrien aprendre d’altres gèneres”. “És cert que mai havíem vist tantes rodes de premsa però la gent demana també altres continguts per evadir-se, no només del coronavirus, sinó de totes les conseqüències que estan per venir”, argumenta, en la mateixa línia, Elena Neira, escriptora, especialista en nou models de distribució audiovisual i professora dels estudis de Comunicació de la UOC.\nEn el seu article, Byrne posa com a exemple ‘Googlebox’, un programa britànic emès per Channel Four que s’ha convertit en un dels més vistos durant la pandèmia. Aquesta barreja entre concurs i programa de tele-realitat existeix des del 2013 i consisteix a gravar famílies mentre veuen la televisió i conèixer les seves reaccions a allò que estan veient. És fàcil de produir ja que es pot fer des de casa i en les darreres setmanes l’etiqueta #Googlebox a Twitter ha estat tendència al Regne Unit.\n‘Polònia’ a cara descoberta\nPerò aquesta adaptació de la televisió no s’ha donat només al Regne Unit. A nivell mundial, les plataformes d’streaming, com Netflix i HBO, han més que superat les seves previsions de creixement en usuaris i també pel que fa al temps de visionat diari de cada usuari. D’altra banda, tal com apunta Jorge Gallardo, doctor en Comunicació Audiovisual, a la revista Ideal “el confinament ha creat noves situacions de consum simultani”, on diversos membres de la família consumeixen contingut ‘en diferit’: sèries, documentals i pel·lícules emeses per cadenes -siguin en obert o de pagament- són consumides temps després de ser emeses.\nSegons una investigació de la Universidad Camilo José Cela publicada a inicis de 2020, només un terç de tot aquell contingut que no és d’actualitat (com informatius i magazines diaris) es consumeix en directe (o en el moment d’emissió per part de la cadena). Aquesta dada va en favor de les cadenes de televisió però, especialment, de les plataformes d’streaming, “que tenen un sistema de consum ‘a la carta’ molt millor” en opinió de Neira.\nCampanya que Channel Four va llençar al Regne Unit per demanar a la població que es quedès a casa veient la televisió. Es calcula que la meitat dels britànics van veure aquest anunci uns vuit cops de mitjana\nL’adaptació de les cadenes de televisió i productores queda reflectida en iniciatives com Diario de una Cuarentena, sèrie que va emetre TVE entre el 7 d’abril i el 19 de maig. També en coneguts programes de TV3 com Polònia. El fet que cada actor es gravi a casa seva i sense la caracterització de cap personatge no ha estat obstacle per continuar emetent el programa, en antena des de 2006. TV3 també ha creat per l’ocasió la sèrie Jo també em quedo a casa, que es va emetre cada dia entre març i abril.\nPel que fa a Netflix, HBO i companyia, Neira, que recentment ha publicat Streaming Wars: La nueva televisión(Cúpula, 2020) sobre les plataformes d’streaming, subratlla que aquestes “han descobert la rendibilitat d’altres formats més enllà de les sèries, com és el cas de formats com els documentals”. Malgrat que es manté les grans produccions de sèries i pel·lícules, no seria d’estranyar que tant en 2020, però especialment el 2021, Netflix, HBO, Amazon i la resta de plataformes produïssin més documentals, però també ‘realities’ i ‘talent shows’, productes d’entreteniment que han crescut en audiència durant la pandèmia.\nDesconfinar-se de la pantalla\nEn els darrers mesos la televisió ha viscut un “repunt històric” d’audiència, tal com ho defineix Elena Neira. “El confinament ens ha reduït les opcions d’oci i els llibres i la televisió s’han convertit en un refugi”, afirma. Actualment, però, els responsables de les principals cadenes de televisió es preparen per les conseqüències que tindrà el desconfinament i el fet que la gent pugui sortir més sovint de casa. I és que la ‘nova normalitat’ “portarà associada una caiguda en picat del consum televisiu i dels subscriptors de plataformes”, pronostica Neira.\nEls experts coincideixen en què els responsables de les cadenes han descobert l’abans mencionada rendibilitat de formats d’entreteniment i dels documentals. En paraules de Dorothy Byrne, aquestes setmanes “s’ha demostrat que una altra forma d’informació i entreteniment televisiu, més enllà dels informatius, també ajuda a la gent”. S’atreveix a dir, fins i tot que “aquests programen han ajudat a salvar vides”.\nAquest article està publicat a la secció Anàlisi amb les etiquetes channel four, coronavirus, elena neira, entreteniment, googlebox, hbo, infoentreteniment, netflix, polònia, regne unit, televisió, TV3. Si t'interessa pots guardar o copiar l'enllaç permanent.\nLa mentida d‘Spotlight\nMarta Campabadal/ 03/06/2020\nMontse Ferrer/ 21/05/2020


Lideratge conscient; el nou lideratge del segle XXI – Pime al dia\nEls canvis constants en què vivim com a societat, accelerats a més a causa de la pandèmia, ens afecten en tots els àmbits de la vida, i especialment en el professional, perquè aquest és un moment clau de transició pel que fa al lideratge a les empreses. Depenent de qui i com agafi el timó del vaixell de l’empresa, les seves persones treballadores respondran amb èxit o no a aquesta etapa d’incertesa.\nPartint del fet que no és fàcil dirigir una empresa, ja que requereix unes capacitats, habilitats, energia i temps que no tothom té, el/la líder sí que ha de tenir la capacitat de no centrar-se exclusivament en els números i l’obtenció de resultats, i atendre les necessitats del seu equip. No fer-ho seria un error, donat que sense les persones treballadores no arribarien els resultats, o almenys els que podries obtenir realment si tinguessis un equip motivat.\nL’estil de lideratge ha tingut una clara evolució on ha quedat enrere ordenar i manar a les persones treballadores per incorporar líders que inspirin i motivin el seu equip per arribar a uns resultats objectius. El líder ha evolucionat per ser algú que escolta, cuida i mira pel benestar del seu equip, perquè sap que al final són les persones que treballen les que ajudaran a tirar endavant l’empresa, sobretot en els moments complicats. D’aquest lideratge que aconsegueix alinear els objectius dels treballadors/es amb els de l’empresa, se’n diu lideratge conscient.\nEl lideratge conscient va més enllà de l’alt coeficient intel·lectual, de fet es combina amb la intel·ligència emocional. De tal manera que les persones directives són conscients del talent i potencial que tenen cadascuna de les persones del seu equip i per això les escolten, ajuden i miren pel seu benestar laboral, perquè d’aquesta manera incrementin la seva productivitat.\n“El lideratge no està associat al títol sinó al comportament”\nRobin Sharma, referent en l’àmbit del lideratge\nL’evolució del lideratge arriba fins i tot a les sèries que pots trobar avui dia a les diferents plataformes de streaming; queda enrere la imatge tradicional del cap manaire i egoista, que és substituït per líders que es preocupen pel seu equip, col·laboratius, empàtics i propers. Sèries com New Amsterdam o The Bold Type posen de manifest líders que es preocupen pels seus respectius equips i com a líders saben dirigir però també ajudar el seu equip quan cal.\nCom aplicar en el teu dia a dia el lideratge conscient\nPer ser líder, no fa falta ser soci/sòcia, propietari/ària o alt/a executiu/va d’una empresa. Tothom pot ser líder en el seu propi espai, en el seu entorn laboral, i pot treure el millor de les persones que l’envolten i generar un ambient d’ajuda, cooperació i superació de reptes.\nPerò com ho podem aplicar cadascun de nosaltres en el nostre dia a dia?\nEl primer pas per ser un/a bon/a líder és l’autoconeixement. Conèixer-te a tu mateix/a, saber quins són els teus punts forts i els teus punts febles; és possible que ser conscient d’això et comporti canviar certes conductes, actituds i tenir autocontrol per decidir com actuar davant les diferents situacions.\nÉs important liderar i dirigir, però també escoltar cada una de les persones que conformen el teu equip, per entendre les necessitats o ajudes que requereixen en cada cas per seguir creixent.\nLa cooperació i la comunicació eficaç entre les persones membres de l’equip és fonamental si volem unir esforços i que remin cap a una mateixa direcció.\nClaredat en la presa de decisions\nBona part de la responsabilitat d’un/a líder és la presa de decisions. És fonamental veure seguretat en la persona líder a l’hora de prendre decisions i no generar dubtes en els objectius marcats.\nTransmetre que tots els objectius són possibles és vital per tenir un equip motivat i feliç, que treballarà per aconseguir-los al seu màxim nivell.\nEn conclusió, liderar és molt més que exercir un càrrec, és l’oportunitat d’aportar valor i influir positivament en la companyia. I el que requereixen avui en dia les empreses per seguir creixent són lideratges adaptats als temps actuals, lideratges del segle XXI, lideratges conscients i compromesos amb els seus equips.